cyanic-selkie/wikianc huggingface dataset:
Krigen i Afghanistan (2001–2021)
Operasjon Panther's Claw og Operasjon Strike of the Sword
I den tredje fasen av operasjon Panther's Claw ihverksatte 700 britiske soldater fra Light Dragoons og 2nd Battalion, Mercian Regiment (Worcesters and Foresters), støttet av Danish Battle Group («Den Danske Kampgruppe») og den afghanske hæren, en bakkeoffensiv mot de Taliban-kontrollerte områdene nord for Lashkar Gah. Ihverksettelsen av offensiven ble synkronisert med Operasjon Strike of the Sword, hvor amerikanske marinesoldater hadde til oppgave å rykke inn i de Taliban-kontrollerte områdene langs Helmand-elvedalen. Den 3. juli rapporterte BBC at britiske tropper hadde tatt noen viktige byer, men at deres fremgang ble hindret av utilstrekkelige ressurser. Den 4. juli hadde britiske styrker kun møtt lite motstand i motsetning til amerikanske og afghanske styrker i Operasjon Khanjar, som hadde møtt hard motstand fra Taliban. Per 5. juli ble det rapportert at rundt 3000 tropper fra Storbritannia, Danmark, Estland og afghanske regjeringsstyrker (Task Force Helmand) deltok i Panther's Claw, og det britiske forsvarsdepartementer rapportere om nærkamper mellom Taliban og ISAF-styrker.
Etter at den første fasen av operasjonen ble erklært en suksess den 27. juli 2009, startet britiske styrker den andre fasen av operasjonen, som vil fokusere på å sikre og holde området ryddet for Taliban-opprørere.
Den 25. juni 2009 kunngjorde amerikanske tjenestemenn lanseringen av Operasjon Khanjar (på engelsk Operation Strike of the Sword; «sverdstøt»). Målet med operasjonen var å rykke inn i de Taliban-kontrollerte områdene langs Helmand-elvedalen med marinesoldater og sikre disse, med hovedmålet om å sørge for sikkerheten for den afghanske sivilbefolkningen mot Taliban og å sørge for sikkerheten forut for presidentvalget 20. august 2009, og sikre velgere som på det tidspunkt ikke hadde muligheten skulle kunne registrere seg som stemmegivere.
Operasjonen representerte et skifte i Afghanistan-strategien etter år med mislykket amerikansk-ledet arbeid med å ødelegge Talibans skjulesteder i Afghanistan og utvide den afghanske regjeringens myndighet i landets sørlige og østlige regioner. Operasjon Khanjar var den første større operasjonen i president Barack Obamas nye krigstrategi for Afghanistan. Operasjonen er så langt årets største fremstøt siden Pentagon deployerte flere tropper i konfliktområdet. Amerikanske tjenestemenn kalte operasjonen den største luftbro-offensiven siden Vietnamkrigen. Amerikanske marineoffiserer har uttalt at operasjonen, som krevde måneders planlegging, er US Marines største operasjon siden slaget om Fallujah i Irak i 2004.
Den 2. juli 2009 rykket omkring 4000 marinesoldater fra 2nd Marine Expeditionary Brigade og 650 afghanske soldater inn i tre strategisk viktige byer langs en 120 km lang strekning av Helmand-elvedalen sør for Lashkar Gah. Minst to marineinfanteribataljoner og en LAR-bataljon (Marine Light Armored Reconnaissance) ledet an i operasjon. I nord rykket 2nd Battalion, 8th Marines inn i Garmsir-distriktet. I det sentrale Helmand rykket 1st Battalion, 5th Marines inn i Nawa-I-Barakzayi sør for Lashkar Gah, mens 2nd Light Armored Reconnaissance Battalion rykket inn i Khanashin i Khan Neshin-distriktet. Den 12. august møtte amerikanske marinesoldater hard motstand ved byen Dahaneh, og først den 15. klarte de å sikre byen for Taliban-opprørere. Amerikanske og afghanske styrker møtte relativt hard motstand i forhold til britene, og ved avslutningen av operasjonen den 20. august hadde amerikanerne mistet 20 soldater, mens de afghanske regjeringsstyrkene hadde mistet to. Talibans tap ble antatt å ligge mellom 49 og 62 drepte.
2010
Den 13. februar 2010 startet Operasjon Moshtarak i Helmand-provinsen.
2014–2015
Høsten 2014 begynte den NATO-ledede operasjonen Resolute Support Mission (RS) å gi støtte til afghanske myndigheter i form av opplæring og rådgivning. Fra 1. januar 2015 erstattet Resolute Support Mission den NATO-ledede internasjonale militære styrken International Security Assistance Force (ISAF).
2019–2021
The Washington Post rapporterte i 2019 at amerikanske myndigheter hadde konkludert med at krigen ikke kunne vinnes, mens de utad ga inntrykk av militær fremgang. Rapporten er basert på innsyn i statlige dokumenter. Krigen i Afghanistan er den lengste i USAs historie.
Den 29. februar 2020 hadde USA under president Trump forhandlet frem en avtale med Taliban om en tilbaketrekking av de amerikanske og øvrige Nato-styrker i løpet av 14 måneder.
I april 2021 varslet USAs president Joe Biden at USA vil trekke tilbake den resterende amerikanske styrken på 2500 personer fra Afghanistan innen 11. september 2021 – tjueårsdagen for terrorangrepene i USA i 2001. I juli 2021 informerte Biden om at datoen var endret til 31. august 2021.
I en lynkrig fra 6. til 15. august 2021 overtok Taliban kontrollen over alle provinshovedstedene og til sist Kabul, med unntak av flyplassen. . Taliban inntok presidentpalasset i Kabul 15. august 2021 og erklærte at krigen var over. Det samme gjorde president Ashraf Ghani etter at han flyktet fra landet.
Det nordlige distribusjonsnettet
Som svar på den økte risikoen for å sende forsyninger gjennom Pakistan gikk amerikanerne i gang med å etablere et nordlig distribusjonsnett (NDN) gjennom Russland og flere sentralasiatiske republikker. Den 20. januar 2009 uttalte amerikanske forsvarskilder at de hadde fått tillatelse til å flytte troppeforsyninger gjennom Russland og Sentral-Asia til de amerikanske styrkene i Afghanistan, etter besøk av sjefen for CENTCOM, general David Petraeus, i regionen.
Men den 3. februar 2009 offentliggjorde Kirgisistans president Kurmanbek Bakijev sin beslutning om å lukke Manas U.S. Air Base — en beslutning som ifølge The New York Times ville hemme USAs innsats i Afghanistan alvorlig.
Med til tross for at amerikanske styrker ble kastet ut fra Manas Air Base i Kirgisistan forble allerede eksisterende transittavtaler mellom USA og Kirgisistan, samt andre sentralasiatiske republikker, i kraft. Samtidig gikk amerikanerne i gang med å anskaffe nye forsyningslinjer til styrkene i Afghanistan. Den 25. februar aksepterte Usbekistans president Islom Karimov å tillate USA å transportere ikke-militære forsyninger gjennom Usbekistan til de amerikanske soldatene i Afghanistan. Karimov uttalte at «Usbekistan har akseptert å tillate ikke-militære, og jeg understreker ikke-militære, forsyninger gjennom usbekisk territorium til Afghanistan i henhold til eksisterende usbekisk lovgivning».
Den 11. mai 2009 kunngjorde Usbekistans president Islom Karimov at flyplassen i Navoi i Usbekistan ble brukt til transport av ikke-militære forsyninger til Afghanistan. På grunn av det fortsatt uavklarte forholdet mellom Usbekistan og USA etter massakren i Andijon i 2005 og påfølgende utvisning av amerikanske styrker fra flybasen i Karshi-Khanabad, var amerikanske styrker ikke involvert i transporten av forsyningene. I stedet var Sør-Koreas Korean Air, som var involvert i renoveringen av flyplassen i Navoi, offisielt ansvarlig for håndteringen av logistikken på flyplassen.
International Security Assistance Force
The International Security Assistance Force (ISAF) er en internasjonal stabiliserings- og sikkerhetsstyrke autorisert av FNs sikkerhetsråd 20. desember 2001 med resolusjon 1386. Styrken ble til å begynne med utstasjonert omkring Kabul. I 2005 ble styrkens ansvarsområde utvidet til den vestlige del av landet. I oktober 2003 ble styrkens mandat utvidet, så den kunne overta ansvaret for den nordlige del av landet. Den 31. juli 2006 overtok ISAF kommandoen over den sørlige del av landet, og 5. oktober 2006 ble også den østlige del av Afghanistan lagt under ISAF. Dermed har ISAF nå ansvaret for den utenlandske tilstedeværelsen i hele Afghanistan.
Den 13. februar 2009 bestod styrken av 56,420 soldater fra 41 nasjoner. Alle NATO-medlemmer har bidratt med tropper til ISAF, og andre land utenfor NATO har også levert bidrag. ISAFs målsetning er å bringe fred og stabilitet til landet, samt støtte til rekonstruksjon og utvikling av lokalsamfunnet.
ISAF er støttet av 76,000 soldater fra den afghanske hæren samt 30,200 afghanske politimenn, som er beskrevet av det britiske forsvarsdepartement som "fullt utstyrt og utdannet". Andre kilder sier derimot at især politimennene i Afghanistan er dårlig trent og utstyrt.
Total oversikt over troppebidrag fra 13. februar 2009:
Victoria Beckham
Victoria Caroline (Adams) Beckham (født 17. april 1974 i Hertfordshire i England) er en britisk musiker. Hun ble kjent som «Posh Spice» i jentegruppen Spice Girls. Hun er gift med fotballspilleren David Beckham, og sammen har de sønnene Brooklyn Joseph (f. 4. mars 1999), Romeo James (f. 1. september 2002) og Cruz David (f. 20. februar 2005) og datteren Harper Seven Beckham (født 2011). Hun har sammen med ektemannen vært mye i medias søkelys, blant annet for jetset-livet de lever. Etter noen år i Spania hvor ektemannen David spilte for Real Madrid, flyttet de til Los Angeles i USA.
Dagsavis
Dagsavis, eller dagblad, er en betegnelse på en avis som kommer ut hver dag. Definisjonen varierer imidlertid, og ofte kalles aviser for dagsaviser selv om de ikke kommer ut hver dag.
Som Norges første dagsavis regnes Morgenbladet, som kom ut fra 1. januar 1819. Etter en turbulent historie er dagens Morgenbladet en ukeavis. Den eldste norske dagsavis som fortsatt utkommer er Adresseavisen i Trondheim.
Victoria Beckham
I 2016 ble Beckham utnevnt til offiser av Order of the British Empire
Utgivelser
Beckham er den eneste av medlemmene fra Spice Girls som ikke har hatt en britisk nummer 1-hit, men er til gjengjeld den eneste som har hatt alle sine utgivelser plassert innen topp 10 i England.
Krigen i Afghanistan (2001–2021)
International Security Assistance Force
ISAF total – 56,420.
Norsk bidrag per august 2008
Norges bidrag per 27. august 2008 er 588 soldater, en rekke helikoptre og spesialstyrker i ISAF. Hoveddelen av de norske styrkene er i Nidaros-leiren i byen Mazār-e Sharīf og i Meymaneh-leiren i Faryab-provinsen. Stabiliseringsstyrken har sammenlagt tre hundre soldater fra Norge. De fordeler seg på Telemark bataljons Task Unit, mobile operasjonslag, helikopterenhet samt andre støttefunksjoner. I Mazar-e Sharif befinner det seg cirka 110 soldater som støtte for den norske staben ved regionkommando nord. Dessuten er det personell ved den militære flyplassen i Kabul samt 150 spesialstyrker. De opererer med hovedstaden som base.
Afghanistan-utvalgets rapport i 2016 - betydningen av Norges innsats
6. juni 2016 la det regjeringsoppnevnte Afghanistan-utvalget frem sin rapport. Utvalget, ledet av tidligere forsvarsminister og utenriksminister Bjørn Tore Godal, slo fast at betydningen av Norges innsats hadde vært minimal. Det eneste som kunne sies å ha blitt oppnådd fra norsk side var å fremstå som en god alliert av USA.
Danmarks bidrag
Danmark hadde kommandosoldater fra Jægerkorpset i Afghanistan pr. august 2009.
I tillegg er det blitt hevdet «at de danske spesialstyrker i 2002 lånte bort en tolk til USAs styrker i Kandahar-leiren i Afghanistan. Og han hevdet at han hadde sett USAs styrker mishandle fanger. – Saken kom kun fram fordi han anla en arbeidsskadesak. Opplevelsene hadde vært så voldsomme, at han fikk psykiske problemer. – auditørkorpset undersøkte "den sterkt betente" saken, og konkluderte, at tolkens anklager «ikke er blitt bekreftet hverken fra USAs- eller dansk side. Men selve granskningsrapporten ble hemmelighetstemplet, etter avtale med USA.» (Politiken,20.09.2009,PS,s.4)
Koalisjonens tapstall
3609 utenlandske militære ble drept i krigen i Afghanistan.
Inntil 2010
Pr. 7. juli 2010 hadde koalisjonsstyrkene i Afghanistan mistet 1908 mann som følge av deres deltagelse i koalisjonens to operasjoner i landet (Operasjon Enduring Freedom og International Security Assistance Force) siden den amerikansk-ledete invasjonen i 2001. Det totale tapstallet inkluderer amerikanske tap «i og omkring Afghanistan» som, ifølge USAs forsvarsdepartements definisjon, inkluderer noen dødsfall i Pakistan og Usbekistan samt 4 CIA-agenter; og det italienske tapstallet inkluderer dødsfallet til en etterretningsoffiser. I tillegg til disse tapstallene døde 62 spanske soldater da deres transportfly krasjet i Tyrkia 26. mai 2003 på vei hjem til Spania etter å ha tjenestegjort i Afghanistan. Den 23. september 2007 ble to italienske militæretterretningspersonell kidnappet i Herat-provinsen, sammen med deres tolk og sjåfør. Soldatene ble reddet dagen etter av italienske og britiske tropper i Farah-provinsen, men begge kidnapperne ble såret under raidet, en av dem dødelig. Den hardt sårede soldaten døde av sine sår 4. oktober 2007.
I de første fem årene av krigen var de aller fleste av koalisjonens dødsfall amerikanske, men i 2006, 2007 og 2008 har en betydelig andel av dødsfallene vært blant andre land, særlig Storbritannia, Canada og Danmark, som har fått ansvaret eller tjenestegjør aktivt i provinsene Helmand og Kandahar, hvor noen av de hardeste kampene mellom koalisjonsstyrkene og Taliban foregår. Dette skyldes det faktum at ISAF i 2006 utvidet sitt myndighetsområde til de sørlige delene av Afghanistan som tidligere var under direkte myndighet av USAs forsvar.
Med 294 døde soldater i både OEF og ISAF i 2008, var det siste året det dødeligste for utenlandske militære styrker siden den amerikanske invasjonen i 2001, hvilket fortsetter trenden som har økt hvert år siden 2003.
Tapstall for den norske innsatsen
Ti norske soldater ble drept i Afghanistan i perioden 2004–2011. Norske spesialstyrker reiste til landet for første gang i 2001, og regulære norske hærstyrker reiste til landet for første gang i 2004. Norges største tap kom søndag 27. juni 2010 da et pansret kjøretøy ble rammet av en veibombe ved landsbyen Almar i Afghanistan, og fire norske soldater mistet livet.
Sivile tap
Det finnes ingen offisielle tall på sivile dødsfall forårsaket av invasjonen. The UN Assistance Mission in Afghanistan (UNAMA) rapporterte at 2118 afghanske sivile ble drept som følge av den væpnede konflikten i 2008 (det høyeste årlige antallet, siden slutten av den opprinnelige invasjon i 2001), hvorav 55% ble drept av opprørerne og 39% av de internasjonale militære styrkerne.
Ifølge Marc W. Herolds ble minst 3,700 og trolig nærmere 5,000 sivile drept i slutten av 2002 som følge av den amerikanske bombingen. Herolds studie utelot de som hadde blitt drept indirekte når luftangrepene hadde avskåret befolkningens tilgang til sykehus, mat og elektrisitet. Bombeofre som senere døde av sine skader ble også utelatt. Når det var flere forskjellige tapstall fra den samme hendelsen valgte professor Herold i 90% av tilfellene det lavere tallet.
Tap av opprørere
Minst 402 opprørere ble drept i år 2010 (pr. mai 2010).
Stroma i Cornea
Lamillæ er bygget opp av keratocytter som utgjør ca. 10% av substantia propria. Disse lamillæ er bygget opp av knipper av bindevev. Disse fibrene er sammenhengende med dem i sclera. Flere kollagene fibre går i tinning-nese retning enn i vertikal retning.
Keratokonus er en tilstand som skyldes feil ved lamillæ, noe som fører til en fremadbulende cornea med for stor krumming.
Førskolepurk
Førskolepurk (originaltittel: Kindergarten Cop) er en amerikansk actionkomedie fra 1990 regissert av Ivan Reitman. Filmen handler om en tøff politimann som må gå undercover i en barnehage for å fange en narkotikalanger som har sin sønn i samme barnehage. Hovedrollen spilles av Arnold Schwarzenegger.
Handling
Politimannen John Kimbo og hans kvinnelige kollega Phoebe O'Hara skal oppspore en narkotikalanger som er på jakt etter sin lille sønn som bor hos moren i Oregon. Etterhvert havner han i en situasjon der han blir nødt til å gå undercover og utgi seg for å være barnehagepedagog for å fange forbryteren.
Popularitet og økonomi
Førskolepurk ble en stor publikumssuksess og innbrakte $202 millioner på verdensbasis, hvorav $91,5 millioner i USA. Den havnet på 10-plass over de mest innbringende filmene USA i 1990.
Anmelderne
Både VGs og Dagbladets anmelder gav den terningkast to. Filmsiden CINERAMA gav den terning fire i 2002.
Annet
Filmen ble omtalt som en barnefilm i Norge, men på grunn av volden fikk den 15 års aldersgrense av Statens Filmkontroll i 1991.
Nergal
Nergal (eller Nirgal, Nirgali) henviser til en guddom i Babylonia hvor kultens hovedsete var i Kutha (dagens Tell Ibrahim i Irak). Nergal er sønn av Enlil og Ninlil. Han er portrettert i hymner og myter som en krigsgud og for pest. Nergal er nevnt i Den hebraiske Bibelen (Det gamle testamente) som guddommen for byen Cuth (Cuthah = Kutha): «Og Babylons menn gjorde Succoth-benoth, og Cuths menn gjorde Nergal».
Tillagte egenskaper
Nergal synes å være en del av solguddom, noen ganger identifisert med Shamash, men kun som en representant for bestemte faser solen. Nergal synes å representere solen ved middagstid og solvending om sommeren som representerte ødeleggelse, høysommeren var den døde sesongen i den mesopotamiske årlige syklus.
Nergal var også guden som voktet over underverden og som sto på hodet av en egen gudeverden tilskrevet styringen av de døde (antatt for å være samlet i en stor undergrunnshule kjent som Aralu eller Irkalla). I denne kapasiteten er han assosiert med en gudinne, Allatu eller Ereshkigal, skjønt ved en tid kan Allatu ha fungert som den eneste kvinnelige ledesager av Aralu, hersker i egen person. I noen tekster er guden Ninazu sønn av Nergal sammen med Allatu/Ereshkigal.
Vanligvis ble Nergal gjort til par med sin ledsager Laz. Standardisert ikonografi avbildet Nergal som en løve og grensesteiner symboliserte ham med et septer overgått av et løvehode.
Nergals heftige aspekter kommer fram i tilnavn som Lugalgira, Sharrapu («brenneren»), Erra, Gibil (dette tilnavnet kan hende passer bedre på Nusku), og Sibitti. Det eksisterer en viss forvirring i kileskriftlitteraturen mellom Ninurta og Nergal. Nergal har tilnavn som «villskapens konge», «den rasende», og tilsvarende. Et ordspill på navnet, delt i tre elementer som Ne-uru-gal («herren av store opphold») uttrykker sannsynligvis hans posisjon som overhode for underverdens gudeverden.
I den sene babylonske astral-teologiske system ble Nergal beslektet med planeten Mars. Som en rasende gud for ødeleggelse og krig synes det uten tvil passende for at han ble symbolisert med den røde planeten, og han ble likestilt av grekerne med enten den stridslystne halvgud Herakles (latin Herkules) eller med krigsguden Ares (latin Mars), derav også vårt navn på denne planeten. I den babylonske religiøse kunsten tjente de store kolossene med løvehoder som voktere av templer og palasser som synes å ha symbolisert Nergal, tilsvarende som kolosser med oksehoder sannsynligvis symboliserte Ninurta.
Nergals hovedtempel ved Kutha hadde navnet Meslam fra hvor guden mottok betegnelse Meslamtaeda eller Meslamtaea, «den som stiger opp fra Meslam». Navnet Meslamtaeda/Meslamtaea er faktisk funnet så tidlig som gudelisten fra Fara mens navnet Nergal bare begynner å opptre i den akkadiske perioden. Blant hurrittere og senere hettittene var han kjent som Aplu, et navn som er avledet fra akkadiske Aplu Enlil i betydningen «sønn av Enlil», Som en pestgud, en gud som førte med seg pest og sykdommer, ble han påkalt i løpet av «pestårene» i løpet av regimet til kong Suppiluliuma I da denne sykdommen spredte seg fra Egypt.
Nergals kult synes ikke å ha spredt seg så omfattende som den til Ninurta, men i det senere Babylonia og i den tidlige persiske perioden synes det som om en synkretisme har blandet sammen de to guddommene som ble påkalt samtidig som om de var identiske. Hymner og votivgaver og andre inskripsjoner fra babylonske og assyriske konger påkalte ham hyppig, men det er ikke avdekket mange templer for ham utenfor Cuthah. Sankerib taler om ett ved Tarbisu, nord for Ninive, men betydningsfullt, skjønt Nebukadnesar II (606 f.Kr. – 586 f.Kr.), den store tempelbyggeren av det senbabylonske monarki, gir hentydninger til hans operasjoner ved Meslam i Kutha, og han gir ingen hentydninger til en helligdom for Nergal i Babylon.
Lokal assosiasjoner med hans opprinnelige sete, Kutha, og konseptet som formet ham som en gud for de døde førte til at han ble fryktet heller enn aktivt dyrket. Nergal var også kalt Ni-Marad på akkadisk. Som Lugal Marad på sumerisk betyr navnet «konge av Marad», en by hvis navn betyr «Opprør» på akkadisk, er ikke identifisert. Navnet Ni-Marad, på akkadisk betyr «herre av Marad». Hovedguden ved dette stedet synes derfor å ha vært Nergal hvor Lugal-Marad eller Ni-Marad er kun et annet navn. Noen forskere har antydet at Ni-Marad er enda en gudenavn for Nimrod, opprørskongen i Babylon og Assyria som er nevnt i, Første Mosebok 10: 8-11.
Nergal i demonologi
Som en guddom for ørkenen, og en gud av ilden, disse negative aspektene av solen, og en gud for underverden, og dessuten også en gud for en religion som var en rival for kristendommen og jødedommen ble Nergal stundom karakterisert som en demon, og faktisk også identifisert med Satan. Demonologi betyr læren om demoner. I henhold til forskerne Collin de Plancy og Johann Weyer, ble det sagt at Nergal var sjefen for Helvetes «hemmelige politi», og etter sigende å ha vært en «hedersspion i tjeneste hos Beelsebul».
Barøya
Barøya er ei øy i Narvik kommune i Nordland. Øya ligger ved innløpet til Ofotfjorden og Efjorden. Øya har et areal på 13 km², og høyeste punkt er Sørfjellet på 299 moh.
326 Tamara
326 Tamara er en hovedbelteasteroide. Den ble oppdaga den 19. mars 1892 av Johann Palisa fra Universitäts-Sternwarte Wien i Wien. Den er oppkalt etter dronning Tamar av Georgia.
Barøya
På nordvestsiden av Barøya ligger Barøy fyr.
På sørvestsiden av Barøya ligger skipsvraket av skipet «Evelyn Karin», som forliste i 1975. Vraket er synlig fra fergelinjen Bognes-Lødingen. Umiddelbart etter forliset kastet sjøen skipet på land. Rederiets forsikringsselskapet fant det for komplisert å fjerne skipet, som derfor har blitt liggende på stedet.
Graham Nash
Graham Nash (født 2. februar 1942 i Blackpool, England) er en britisk-amerikansk sanger, gitarist, pianist, låtskriver, fotograf og aktivist.
Han debuterte med gruppa The Hollies tidlig i 1960-årene, og reiste til USA, hvor han begynte samarbeidet med David Crosby, Stephen Stills og etterhvert også Neil Young.
En av hans mest kjente sanger er «Teach Your Children». Dessuten er han en anerkjent fotograf.
Han ble innlemmet i Rock and Roll Hall of Fame som medlem i Crosby, Stills & Nash i 1997 og som medlem i The Hollies i 2010.
Nash er tildelt fire æresdoktorater, inkludert et fra New York Institute of Technology, et for «Musikk» fra University of Salford i 2011 og et for «Fine Arts» fra Lesley University i Cambridge, Massachusetts.
Privatliv
Nash var gift med sin første kone, Rose Eccles, fra 1964 til 1966. Nash ble gift med sin andre kone, Susan Sennett, fra 1978 til de skilte seg i 2016. Deretter flyttet han til New York City, hvor han har bodd siden. Han har tre barn. I april 2019, giftet han seg med artisten Amy Grantham.
Nash ga ut en selvbiografien Wild Tales: A Rock & Roll Life i september 2013, publisert av Crown Publishing. Fotografier fra hans karriere er utstilt som en kunstsamling på San Francisco Art Exchange. I intervjuer nevner han ofte sine memoarer og sin kunstutstlling, og han nevner også hvilken innflytelse den canadiske musikeren Joni Mitchell, som han hadde et forhold med mellom 1968 og 1970, hadde ham i hans tidlige tid i California. Han hadde også et kortvarig forhold til den amerikanske musikeren Rita Coolidge.
Nash promoterte den amerikanske politikeren Bernie Sanders i nominasjonen til Det demokratiske partiet ved presidentvalget 2016. I oktober 2020 fortalte han at han hadde begynt med transcendental meditasjon etter initiativ fra filmmakeren David Lynch.
Diskografi
Studioalbum
Livealbum
Samlingsalbum
Singler (topp 100 på Billboard Hot 100)
Gamma
Gamma (Γ, γ) er den 3. bokstaven i det greske alfabetet. Den hadde i det joniske tallsystemet tallverdi 3.
Gamma har gitt opphav til både C, c og G, g i det latinske alfabetet og til Г, г i det kyrilliske alfabetet.
I gresk brukes gamma alene til å betegne en frikativ g-lyd (foran bakre vokaler) eller en j-lyd (foran fremre vokaler), men også for å betegne ng-lyd (agma): ”γγ” uttales /ŋg/ og ”γκ” uttales /ŋk/.
Den felles bokstaven γ brukes innen atomfysikken for å betegne en gammapartikkel, d.v.s. et energirikt foton.
Kroer kirke
Kroer kirke er en langkirke i tre fra 1925 i Ås kommune, Søndre Follo prosti i Viken fylke.
Byggverket er laftet og har 120 plasser. Arkitekt for kirken var Harald Sund.
Tidligere kirkebygg
Det har vært tre kirker i Kroer før den nåværende ble bygd. De tidligere er fra ca. 1340, 1550 og 1852. Den tredje kirken brant julen 1923.
Bekjennelseslitteratur
Bekjennelseslitteratur er svært personlige og intime selvbiografiske verk. Det er en undersjanger av selvbiografien, der forfatteren går inn for å fortelle det intime, uanstendige, ulovlige og så videre. Selvbiografier kan brukes til skryt for å skape seg et godt ettermæle, men de kan også brukes til å offentliggjøre anfektelser og komme med syndsbekjennelser. I motsetning til i tradisjonelle selvbiografier er det i bekjennelseslitteraturen en åpenhet helt ned i sjelens avgrunner. Denne litteraturen er ofte sjokkerende, og det hender den blir forbudt i sin samtid.
Teksten er avsløringsorientert og kan lage skandaler. Forfatteren framstår som modig, men kanskje også hjerteløs overfor noen av dem som omtales. Bekjennelsesforfatterne bruker skrivingen til å komme seg mentalt løs fra fortiden og fra sin oftest dårlige samvittighet. De er ærlige inntil selvplageri. Bører kastes av ved å beskrives. Skrivingen og offentliggjøringen fungerer som en botsgang.
I bekjennelseslitteraturen er det ofte interessant å oppleve hvordan fortidens hendelser omtolkes i ettertidens lys: Noe som alle trodde var tilfeldig, avsløres som nøye planlagt, altruistiske handlinger avsløres som egoistiske og noe tilsynelatende uviktig omtolkes til å bli svært viktig.
Katolske skriftemål og andre samtaler innen kirken som institusjon har av og til også resultert i at synderen har bekjent sin brøde offentlig og gjort bot. I vår tid har «tilgi meg»-programmer på såkalt «søppel-TV» en lignende funksjon som bekjennelseslitteraturen.
Det finnes også bekjennelsestekster på Internett.
Kontorsystem
Et kontorsystem er en integrert programvarepakke som inkluderer all den programvare som en normal bedrift trenger. En forutsetning for å være et kontorsystem er at programvaren er integrert, kommer fra en leverandør og har ett felles brukergrensesnitt. Normalt inkluderer en kontorpakke minimalt de følgende delene:
I denne definisjonen vil vi derfor finne programvareselskaper som Visma, Mamutog SuperOffice.
I den bredere definisjon, og for de fleste å bli et «ordentlig» kontorsystem bør også kontorsystemet dekke inn alle de oppgaver brukere normalt bruker annet programvare for å oppnå. For å komme inn under denne definisjonen bør programvarepakkene også inkludere systemer for:
I selskaper som faller under denne kategorien finner vi stort sett de nettbaserte pakkene 24SevenOffice, Office123 og Vaxtra.
24SevenOffice, HansaWorld og Office123 tar også kontorpakkekonseptet noe lenger og integrerer også telefoni.
Efjorden
Efjorden (lulesamisk: Áhtávuodna) er en fjordarm av Ofotfjorden i Narvik kommune i Nordland. Fjorden har innløp lengst vest i Ofotfjorden, mellom Skarstad i nord og Valle sør for Barøya i sør, og den strekker seg 35 kilometer sørøstover til fjordbunnen som ligger omtrent 18 kilometer fra riksgrensa til Sverige.
Befolkning og geografi
Det går en rekke små bukter og poller av fjorden i den ytre delen og inn mot Storøya, med Langvågpollen, Vallebukta, Inner-Teppkilen og Leirpollen som de mest markante. Området midt i fjorden, mellom Storøya og Storneset kalles Forsahavet. De tre største øyene er Straumsøya i innløpet, samt Storøya og Hallvardøya. Mellom de to sistnevnte går det tre kraftige tidevannsstrømmer ut og inn til Forsahavet.
Fra Skarstad går det en spredt bebyggelse langs nordkystens ytre del mot Kobbvika. Området ved Efjorden er et populært fritids- og rekreasjonsområde med mye hyttebebyggelse.
Særkirke
En særkirke, eller partikulærkirke er en autonom enhet innenfor et overordnet kirkesamfunn. Uttrykket brukes spesielt ofte innenfor Den katolske kirke, der det er et rettsbegrep, men det beskriver også situasjonen innenfor andre kristne trosretninger. Fordi særkirkene ofte er knyttet til en spesiell nasjon, omtales de også som lokalkirker.
I Den katolske kirke er den romersk-katolske kirke og de 22 orientalske katolske kirker regnet som særkirker. I Den ortodokse kirke utgjør på tilsvarende måte de forskjellige nasjonale kirker særkirker. I Den anglikanske kirke omtaler man gjerne de forskjellige kirkesamfunnene som nasjonalkirker eller lokalkirker; strukturmessig utgjør også disse særkirker.
På et lavere nivå kan man også omtale hvert bispedømme som en særkirke, i det minste innenfor Den katolske kirke og Den ortodokse kirke, da biskopene i disse kirkene i de aller fleste spørsmål er suverene overhoder.
Vrådal
Vrådal er ei bygd i Kviteseid kommune i Telemark. Bygdesentrum er Eidstod som ligger der hvor Vråvatn munner ut i Nisser. Næringsgrunnlaget er turisme (hoteller, camping og skisenter), småindustri og litt skogsdrift. Vrådal kirke er ei langkirke bygget i 1886. Vrådal panorama har skisenter om vinteren med en 8 seters stolheis, tilsammen 8 trekk. Om sommeren er det skatepark, downhill løype for sykkel, og gondolbane til Tverrfjellet. Vrådal golfbane kom i 2013, dette er en 9 hulls golfbane, den ligger på Fossøy som er en øy i Nisser.
Navnet kommer sannsynligvis av det gammelnorske «vrá/ró» som betyr «ro/krok», gjerne brukt om gårder som lå litt avsides, men det kan også komme av at dalen gjør en sving, altså er krokete.
Bygda ble regnet av Statistisk sentralbyrå som et tettsted inntil 2012, da beregningsmetodikken ble endret.
Håndrokk
En håndrokk, rokkehodekjepp, rokk eller spinnekjepp er et hjelperedskap som brukes under spinning med håndtein. Redskapet brukes særlig ved spinning av lin, men kan benyttes til alle typer fiber. Redskapet har form av en tilskåret kjepp, og derfor kalles det også spinnekjepp. Spinnematerialet, bindes fast eller vikles rundt. Håndteinen, eller teinen, er påmontert et svinghjul, spinnehjulet. Virksomheten kalles spinning, og produktet er spunnet tråd, som kan brukes til veving eller strikking, eller som sytråd.
Når dette (hånd)redskapet monteres på hjulrokken kalles det oftest rokkehode.
Miloš Obilić
Miloš Obilić er i henhold til et episk serbisk dikt navnet på en serbisk ridder som ved slaget ved Kosovo Polje, mellom Serbia og Det osmanske riket, drepte den osmanske sultan Murad I.
Håndrokk
Ordet håndrokk kan også brukes som betegnelse på håndtein og dessuten om hele systemet med rokkehodekjepp og hengende håndtein.
Miloš Obilić
Miloš Obilić hadde dannet den hemmelige orden Sankt Georgs dragoner. Det var tolv riddere med seg selv inkludert som tilhørte denne orden. Målet var å drepe sultan Murad I.
Den 15. juni 1389 gjorde Miloš under slaget ved Kosovo sin veg inn den osmanske leiren under det påskudd å være en desertør, og da anledningen kom tvang seg mot sultanens telt og hogde hodet av denne. Miloš Obilić ble senere henrettet sammen med alle andre serbiske fanger av Murads sønn, Beyazid I. En annen kilde fra Tyrkia sier at sultan Murad I ble drept etter slaget da serbiske soldater som lot som de var døde drepte sultanen da han kom nær dem.
Hendelsen og slaget ved Kosovo i seg selv er en særdeles viktig for den serbisk nasjonale bevissthet, historie og poesi. Denne dåden ble kunngjort som Miloš Obilićs aller høyeste ønske å ofre seg for sitt folk ved å rette et slag mot tyranniet.
Slagdagen minnes på Vidovdan som i Serbia feires den.
Beta
Minuskelen beta har en overflatisk likhet med den tyske ß|ß (dobbelt-s); disse bør ikke forveksles.
Beta er et mye brukt mål i finansteori. Den gir uttrykk for en aksjes samsvariasjon med en markedsindeks. Formelen er som følger: Cov(Ri,Rm)/Var(Rm). Beta brukes også i sammenheng med prototyper av datavare: betavare.
Spissnutebiller
Spissnutebiller (Apionidae) er en artsrik familie av små, mer eller mindre pæreformede snutebiller (Curculionoidea). De kan være meget tallrike, og noen arter kan gjøre skade særlig på kløver. Gruppen har tidligere blitt regnet til familien Brentidae. Disse snutebillene er vanligvis lette å kjenne igjen på sin pæreformete kropp kombinert med at antennene ikke er knebøyde.
Utseende
Små (1 – 5 mm), mer eller mindre pæreformede biller. Vanligvis mørke på farge, av og til med metallglans, men noen arter er klart røde eller gulaktige. Beina er ofte lysere. Hodet er lite, med store, flate fasettøyne. I midten er det trukket ut til en sylindrisk, temmelig rett snute som varierer i lengde fra omtrent så lang som resten av hodet til omtrent så lang som hele resten av kroppen. Antennene er festet på sidene av snuten omtrent i midten av denne, og består av (10-) 11 ledd. De er ikke knebøyde, og de tre ytterste leddene danner en avlang kølle. Pannen (mellom fasettøynene) har ofte tydelige lengdefurer eller groper som er viktige ved artsbestemmingen. Brystskjoldet (pronotum) er omtrent så bredt som langt sett ovenfra, med avrundede sidekanter. Det er gjerne tett og grovt, men ikke dypt, punktert og har ofte en markert midtfure. Dekkvingene er høyt hvelvet og bredest bak midten, slik at hele dyret blir pæreformet. De har tydelige, skarpe punktstriper. Beina er forholdsvis lange og slanke, og føttene er fire-leddete, med det tredje leddet tolappet. Leggene har ofte en tann på innsiden nær spissen. Larvene er korte og tykke, C-formede, med kraftig hodekapsel, men beina redusert til vorter.
Levevis
Spissnutebillene kan finnes på en lang rekke plantefamilier, selv om hver art gjerne bare angriper noen få plantearter. De kan spise på blomster, stilker, blader eller røtter. Tross sin lille kropsstørrelse synes de bare ha én generasjon per år, og de voksne billene kan leve i over et år. Flest arter finnes på planter i erteblomstfamilien (Fabaceae), særlig på kløver.
Systematisk inndeling
Mange klassifikasjoner plasserer gruppen som en underfamilie (Apioninae) av Brentidae.
Ruth Fuchs
Ruth Fuchs (født 14. desember 1946 i Egeln) er en tysk politiker og tidligere friidrettsutøver. Fuchs, som representerte DDR, vant spydkast under OL 1972 og OL 1976. Hun satte seks verdensrekorder i spydkast på 1970-tallet. Hennes personlige rekord er 69,96 meter. Fuchs ble utsatt for det systematiske dopingregimet i DDR, og brukte anabole steroider fra ung alder.
Hyggen
Hyggen er et tettsted og en grunnkrets i bygda Røyken i Asker kommune i Viken fylke. Hyggen lå historisk i Buskerud amt og fylke. Tettstedet hadde innbyggere per 1. januar, og ligger mot Drammensfjorden, sør for Spikkestad og Røyken stasjon.
Navnet Hyggen kommer trolig fra det norrøne Heggvin, med ordet hegg som kommer fra heggja eller heggr – tresorten hegg, og ordet vin som betyr «naturlige åpne gressmarker». Hyggen var tidligere mest kjent for granittbruddet, mens det nå er mest frukt- og bærdyrking.
Lundøya
Lundøya (lulesamisk: Luttas eller Luddasasuoloj) er ei øy i Steigen kommune i Nordland. Øya ligger mellom Engeløya i Steigen og Skutvik på fastlandet i Hamarøy, i utløpet av Sagfjorden. Øya har et areal på 26,46 km². Høyeste punkt på Lundøya er Lundtinden på 803 moh. Lundøya er nå ubebodd, men har tidligere hatt bosetting. Øya ble erklært som fraflyttingsområde i 1971.
Handelsbedrift
Handelsbedrifter er bedrifter som utfører forskjellige funksjoner i vareflyten mellom produsenter og brukere av varer. Forskjellige konstellasjoner av praktiske betingelser gjør bransjen til en sammensatt gruppe bedrifter med tildels sammenfallende interesser, men i stor grad også konkurrerende interesser. Enkelt kan handelsbedrifter kategoriseres som engrosbedrifter (eller importører) og detaljhandelsbedrifter (butikker) hvor det første leddet kjøper varer fra en eller flere produsenter og leverer store kvanta til sluttleverandører som betjener markedet med sisteleddsekspedisjon.
Selv om bedriftstyper i varehandelen kan kategoriseres enkelt etter funksjonen som handelsbedrift er mengden av praktiske driftsbetingelser så stor at bransjen spenner fra det enkle og lett oversiktlige til det praktisk og juridisk mer kompliserte. Bedrifter omtaler seg på forskjellig måte avhengig av en konkret konstellasjon, som importør, grossist, detaljist, handelsagent, handelsmann, agenturhandler, distriktsforhandler og ved bruk av lignende ord. Alle disse ordene dekker næringsvirksomhet basert på handel. Nye termer oppstår fra tid til annen, som franchising og forretningskjeder, det siste et ikke helt entydig fenomen. Sluttkundene kan være bedrifter, konsumenter eller det offentlige.
Historisk har varehandelen skjedd i et større antall bedrifter enn i dag, spesielt i mindre butikker og spesialforretninger. Utviklingen i transportsektoren, databasert informasjonsbehandling og markedsføring gir radikalt nye praktiske betingelser for bransjene, og de gamle handelsskolene har i dag en annen rolle enn tidligere. Varehandelens omfattende rutiner for ordrebehandling og regnskap utføres i dag nesten utelukkende med regnskapsprogrammer.
En handelsbedrift kjøper, lagrer og selger varer. Måten salget skjer på er avhengig av bedriftens produkter. Primært skjer salg ved bruk av geografisk plassering av bedriften, reklametiltak og ekspedisjon. Engrosbedrifter og importører ekspederer primært til andre handelsbedrifter, mens detaljister, distriktsforhandlere og agenter betjener sluttbrukeren med sisteleddsomsetning.
Engroshandelsbedrifter har primært en funksjon som kjøper av store varekvanta fra produsenter og leverandør av mindre kvanta til et større antall detaljister. Ordet brukes også om detaljhandelsbedrifter når disse utfører ekspedisjonsfunksjoner som ligner engroshandel, som kredittsalg, transportekspedisjon, produktrådgivning og personlig salgsarbeid overfor bedrifts- og institusjonsmarkeder.
Detaljhandel er forskjellige former for salg og sisteleddsekspedisjon til forbrukere og brukere. Butikk er den mest vanlige formen for detaljhandel. Disse ordene har forskjellige nyanserte betydninger avhengig av en stituasjon.
Maputo
Maputo, tidligere Lourenço Marques, er hovedstaden og største by i Mosambik.
Maputos økonomi er bygd opp omkring en moderne havn i Maputobukta. Viktige eksportvarer fra Maputos havn er kull, bomull, sukker, krom og trevarer. Det går jernbane fra Maputo til Pretoria i Sør-Afrika. I 1997 ble det offisielle innbyggertallet oppgitt til 966 837, og i folketellingen i 2007 ble antallet oppgitt til 1 087 692. Sammen med nabobyen Matola er befolkningsantallet i de tettbebygde deler av Maputo- og Matola-området i størrelsen 1,75 millioner (2007).
Geografi
Maputo ligger helt sør i landet, omkring 26° sør og 32° 35′ øst. Byen ligger på vestsiden av Maputobukta (Baía de Maputo) ved Det indiske hav, i et område hvor fem elver renner ut i havet. Maputo har et areal på omkring 300 km². Deler av byen har en brattkant mot havet eller mot en lavereliggende brem, og den østlige delen nord for selve bykjernen består av en flate noen få meter over havet. Forøvrig går det med varierende bratthet opp fra havnivå til et nivå omkring 30-50 meter over havet som utgjør størstedelen av byens areal.
Klima
Maputo har grovt sett to hovedårstider. Mesteparten av regnet kommer i sommermånedene oktober til mars, der spesielt desember til februar kan være svært varme og fuktige – med et gjennomsnitt på omkring 150 mm nedbør i måneden, og 30-35° C, men av og til under 25° eller over 40°. Nedbørsmengdene kan avvike betydelig fra gjennomsnittet – med alt fra tørke til flom. I vintermånedene er det lite nedbør, og i juni-juli er temperaturen omkring 15-25° C.
Historie
Området omkring det som i dag heter Maputo-bukta ble utforsket av den portugisiske handelsmannen Lourenço Marques i 1544. Det ble etablert en handelsstasjon der i 1782 og et fort i 1787, med navnet Lourenço Marques. I 1877 fikk denne status som tettsted, og 10. november 1887 fikk stedet bystatus. Denne datoen anses som etableringsdatoen for Maputo by, slik at 120-årsjubileet ble feiret i 2007. Bygging av jernbane til Pretoria i Sør-Afrika i 1895 bidro til befolkningsvekst i byen. Det daværende Lourenço Marques overtok som landets hovedstad i 1898 etter Ilha de Moçambique. Byen skiftet navn til Maputo 3. februar 1976, året etter landets selvstendighet i 1975. Navnet er hentet fra en av de fem elvene som renner ut i Maputobukta, og som lengst sør utgjør noe av grensen med Sør-Afrika. Navnet ble brukt av FRELIMO i et slagord under frigjøringskrigen, der det het at de skulle "frigjøre landet fra Rovuma til Maputo" – med referanse til grensene (og grense-elvene) lengst nord og sør i landet. Opprinnelig kommer navnet fra kong M'pfumo eller Maputo, som regjerte i området sør for Maputo-bukta noe før 1800.
Bystruktur, infrastruktur og styre
Maputo er en planlagt med brede avenyer og rette gater, og inndeling av byen i soner for boliger og industri. Sentrale deler av Maputo har rektangulære kvartaler og brede avenyer med mange trær – jakaranda og "rød akasie". Denne delen av byen er preget av portugisisk 60- og 70-tallsarkitektur. Under borgerkrigen i Mosambik (1976–1992) var det en betydelig befolkningstilstrømning til Maputo på grunn av krigen, og byen har vokst kraftig utover de mer regulerte, sentrale deler av byen. Maputo sliter derfor med begrenset kapasitet på infrastrukturen i forhold til den sterke befolkningsveksten. De senere års høye økonomiske vekst i det fattige landet har spesielt kommet Maputoregionen og en del av befolkningen i Maputo til gode, og deler av byen bærer preg av dette. Som et resultat av den økonomiske veksten er det blant annet en svært stor økning i antall biler i Maputo-området. Størstedelen av byens befolkning lever imidlertid i fattigdom i tettbefolkede bydeler, der begrenset renovasjonskapasitet og mangelfulle sanitære forhold ofte utgjør en betydelig risiko for folkehelsen.
Maputo har et bystyre som ledes av ordfører Eneias Comiche fra partiet FRELIMO. Comiche ble valgt i lokalvalget i desember 2003. Provinsen Maputo – som har Matola som hovedstad og ikke inkluderer byen Maputo – må ikke forveksles med byen Maputo. Men i 1980 fikk også byen Maputo status som provins, og som følge av dette ble Rosa Manuel da Silva utnevnt som den første provinsguvernøren i 2005.
Mosambiks første universitet ligger i Maputo. Universitetet ble grunnlagt i 1963, og heter nå Universidade Eduardo Mondlane.
Maputo har til dels tjent som havneby for Transvaal (særlig etter at ble anlagt jernbane til Pretoria omkring 1900 ) og Swaziland. Havnen ble utbedret med norsk støtte på 1990-tallet.
Museer, bygninger og monumenter
Det finnes flere interessante museer i byen, blant annet Revolusjonsmuseet (Museu da Revolução), Nasjonalmuseet for Kunst (Museu Nacional de Arte), Mosambiks Naturhistoriske museum (Museu de História Natural de Moçambique, i en særpreget bygning fra 1911), Geologisk museum og det Nasjonale Pengemuseet (Museu Nacional da Moeda i Casa Amarela, "Det gule huset" - som angivelig er Maputos eldste hus). Festningsverket Fortaleza er også et sentralt historisk monument selv om selve bygget kun er fra 1940, men bygd på plassen for den opprinnelige festningen fra 1782. Inne på festningsområdet oppbevares noen av de gamle koloniherrenes statuer som preget bybildet i kolonitiden, bl.a. statue av offiseren Mouzinho de Albuquerque. Også det stjerneformede mausoléet på Helteplassen (Praça dos Heróis) på vei fra flyplassen til sentrum er et viktig nasjonalmonument. Her ligger levningene til heltene fra frigjøringskampen mot kolonimakten Portugal (1964-1974). Et gjenværende kolonialt monument er minnesmerket over de døde fra første verdenskrig, på Arbeiderplassen foran jernbanestasjonen.
Interessante bygninger i sentrum (baixa) omfatter blant annet jernbanestasjonen (bygd 1908-10), markedet (Mercado Municipal, fra 1903), "jernhuset" (Casa de Ferro, konstruert etter tegninger av Gustav Eiffel fra 1892), Maputo-katedralen og Fransk-Mosambikisk kultursenter. I området mellom jernbanestasjonen og Fortaleza er det fortsatt flere bygninger med den gamle koloniale byggestilen. I dette området ble deler av filmen Blood Diamond spilt inn i 2006. I sentrum er det også en botanisk hage (Jardim Tunduru, eller opprinnelig Jardim Vasco da Gama, designet i 1885). I bydelen Polana ligger bl.a. Hotel Polana (fra 1922) som minne om en svunnen, kolonial tid, kirken Igreja da Polana og "bryllups-huset" (Palácio dos Casamentos), der sang- og danseglade brudefølger kommer på rekke og rad på fredager og lørdager.
Diverse
De skandinaviske landene har gjennom mange år hatt bistandssamarbeid med Mosambik og har ambassader i Maputo. Det finnes også en skandinavisk grunnskole og barnehage i byen.
Romanen Comédia Infantil (1995) av den svenske forfatteren Henning Mankell gir en skildring fra gatebarnmiljø i Maputo, og fra byen og landet. Boken ble nominert til Nordisk råds litteraturpris i 1996.
Magnet
En magnet er et objekt som omgir seg med et magnetisk felt. Den kan være laget av et ferromagnetisk (eller ferrimagnetisk) materiale slik at den har en permanent magnetisering eller den kan være en elektromagnet som er avhengig av en elektrisk strømforsyning. Fysiske fenomen forbundet med magneter omtales som magnetisme som igjen er forklart ved elektromagnetisk teori.
Magneter utnyttes i elektriske motorer, høyttalere, metalldetektorer, harddisker, lydbånd/databånd, følere i tyverialarmer, dørlukkere, teleslynger for høreapparater, katodestrålerør/TV-rør og MR-maskiner (bildedannelse ved magnetisk resonans). I mange hjem kan magneter sees sittende fast på kjøleskapsdører.
Noen steiner har naturlige magnetfelt og var de første, permanente magneter. I dag kan magneter produseres industrielt. Navnet magnet kommer fra byen Magnisía i Hellas hvor det i oldtiden ble funnet det magnetiske mineralet magnetitt med den kjemiske formelen Fe3O4.